CELEX: 32010R0108
Language: da
Date: 2010-02-08
Title: Kommissionens forordning (EU) nr. 108/2010 af 8. februar 2010 om ændring af forordning (EF) nr. 1974/2006 om gennemførelsesbestemmelser til Rådets forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)

9.2.2010   
            
            
               DA
            
            
               Den Europæiske Unions Tidende
            
            
               L 36/4
            
         KOMMISSIONENS FORORDNING (EU) Nr. 108/2010
   af 8. februar 2010
   om ændring af forordning (EF) nr. 1974/2006 om gennemførelsesbestemmelser til Rådets forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (1), særlig artikel 91, og
   ud fra følgende betragtninger:
   
               (1)
            
            
               Ved forordning (EF) nr. 1698/2005 er der opstillet et samlet regelsæt for støtte fra ELFUL til udvikling af landdistrikterne i hele EU. Dette regelsæt blev suppleret i form af gennemførelsesbestemmelser fastsat i Kommissionens forordning (EF) nr. 1974/2006 (2).
            
         
               (2)
            
            
               I henhold til artikel 38, stk. 2, i forordning (EF) nr. 1698/2005 skal der fastsættes nærmere regler, herunder om maksimumbeløbet, for støtte, der udbetales i henhold til Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger (3).
            
         
               (3)
            
            
               I henhold til artikel 11, stk. 7, i direktiv 2000/60/EF skal medlemsstaterne senest den 22. december 2009 opstille indsatsprogrammer for hvert vandområdedistrikt. Indsatsprogrammerne skal ifølge direktivets artikel 11, stk. 2, indeholde de grundlæggende foranstaltninger, herunder de foranstaltninger, der allerede er påkrævet for at gennemføre EU-lovgivningen om beskyttelse af vand, jf. artikel 11, stk. 3, i nævnte direktiv, og om nødvendigt supplerende foranstaltninger, jf. artikel 11, stk. 4, som kan bestå af de foranstaltninger, der er anført i del B i bilag VI til nævnte direktiv, eller af andre typer foranstaltninger, som ikke er anført i bilaget. Selvom der allerede kan ydes støtte til frivillige og visse obligatoriske foranstaltninger efter artikel 31 og 39 i forordning (EF) nr. 1698/2005, bør der fastsættes gennemførelsesbestemmelser for nævnte forordnings artikel 38, stk. 2 med henblik på dække andre obligatoriske foranstaltninger.
            
         
               (4)
            
            
               For at undgå overlapning med på den ene side den støtte til opfyldelse af normer, der ydes i henhold til artikel 31 i forordning (EF) nr. 1698/2005, og som tager sigte på at kompensere for midlertidige ulemper som følge af kravet om tilpasning til EU-normerne på visse områder, og på den anden side den støtte, der i henhold til forordningens artikel 38 ydes i forbindelse med direktiv 2000/60/EF med henblik på at kompensere for vedvarende ulemper som følge af forpligtelsen til at opfylde direktivets særlige miljømål, bør der fastsættes bestemmelser, som skelner mellem de forskellige typer foranstaltninger.
            
         
               (5)
            
            
               Ved direktiv 2000/60/EF fastlægges der fælles principper og en ramme for EU's vandpolitiske foranstaltninger. Samtlige EU-bestemmelser om vandbeskyttelse er samordnet inden for rammerne af nævnte direktiv, som har ophævet og afløst en række vandbeskyttelsesdirektiver, og hvis indsatsprogrammer omfatter foranstaltninger fra tidligere endnu gældende vandbeskyttelsesdirektiver såvel som yderligere foranstaltninger, der er nødvendige for at nå de mål, der er fastsat i selve direktiv 2000/60/EF. Eftersom en række af de krav, der formelt er forbundet med gennemførelsen af direktiv 2000/60/EF, i alt væsentligt stammer fra andre EU-bestemmelser om vandbeskyttelse og allerede er eller burde være gennemført i medlemsstaterne, bør der ikke kunne ydes kompensation for eventuelle omkostninger og indkomsttab, der på nuværende tidspunkt skyldes gennemførelsen af disse krav. Ifølge artikel 4, stk. 9, i direktiv 2000/60/EF skal anvendelsen af de nye bestemmelser i nævnte direktiv mindst sikre samme beskyttelsesniveau som den eksisterende EU-lovgivning. Det forekommer derfor både ret og rimeligt at udelukke kompensation for omkostninger og indkomsttab, hvis der er tale om krav i forbindelse med gennemførelsen af direktiv 2000/60/EF, som stammer fra andre EU-vandbeskyttelsesbestemmelser, og kun at yde støtte for krav, der går ud over det beskyttelsesniveau, der var fastsat i EU-lovgivningen på det tidspunkt, hvor direktivet blev vedtaget.
            
         
               (6)
            
            
               En række af de retsforskrifter, der vedrører gennemførelsen af direktiv 2000/60/EF, er desuden allerede omfattet af krydsoverensstemmelsesreglerne. De landbrugere, der modtager støtte i henhold til artikel 38 i forordning (EF) nr. 1698/2005, er allerede forpligtet til at overholde de lovfæstede forvaltningskrav og betingelserne for god landbrugs- og miljømæssig stand, der er fastsat i artikel 5 og 6 i og bilag II og III til Rådets forordning (EF) nr. 73/2009 (4) om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere. Der bør derfor ikke ydes kompensation i forbindelse med krav, der vedrører gennemførelsen af direktiv 2000/60/EF, som samtidig er krydsoverensstemmelseskrav.
            
         
               (7)
            
            
               Som følge af gennemførelsen af direktiv 2000/60/EF kan der indføres forskellige grader af forpligtelse for landbrugerne. Der bør kun ydes vedvarende kompensation, hvis der er tale om alvorlige ulemper.
            
         
               (8)
            
            
               Der bør fastsættes en maksimumsstøtte. Der bør desuden fastsættes et minimumsbeløb for vedvarende støtte for at tage højde for den kendsgerning, at der kun bør ydes kompensation i tilfælde af alvorlige ulemper, og der bør fastsættes mulighed for at overskride maksimumsstøtten for at kunne tage hensyn til særlige omstændigheder, som skal begrundes inden for rammerne af landdistriktsudviklingsprogrammerne.
            
         
               (9)
            
            
               Forordning (EF) nr. 1974/2006 bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Udvalget for Udvikling af Landdistrikterne —
            
         VEDTAGET DENNE FORORDNING:
   Artikel 1
   I forordning (EF) nr. 1974/2006 foretages følgende ændringer:
   
               1)
            
            
               Efter artikel 26 tilføjes følgende som artikel 26a:
               »Artikel 26a
               1.   Ved gennemførelsen af Europa-Parlamentets og Rådets direktiv 2000/60/EF (5) kan de typer operationer, som der kan ydes støtte til i henhold til artikel 38 i forordning (EF) nr. 1698/2005, ikke komme i betragtning til støtte i henhold til nævnte forordnings artikel 31.
               2.   Støtte, som ydes i henhold til artikel 38, stk. 1, i forordning (EF) nr. 1698/2005 i forbindelse med direktiv 2000/60/EF, kan kun ydes for omkostninger og indkomsttab, der skyldes ulemper som følge af specifikke krav, som:
               
                           a)
                        
                        
                           blev indført ved direktiv 2000/60/EF, er i overensstemmelse med indsatsprogrammerne for vandområdeplanerne med henblik på at nå nævnte direktivs miljømål og går ud over de foranstaltninger, der kræves for at gennemføre andre EU-retsforskrifter om beskyttelse af vand
                        
                     
                           b)
                        
                        
                           går ud over de lovgivningsbestemte forvaltningskrav og de betingelser for god landbrugs- og miljømæssig stand, som er fastsat i artikel 5 og 6 i og bilag II og III til forordning (EF) nr. 73/2009 (6)
                           
                        
                     
                           c)
                        
                        
                           går ud over det beskyttelsesniveau, som var fastsat i EU-lovgivningen på det tidspunkt, hvor direktiv 2000/60/EF blev vedtaget, jf. artikel 4, stk. 9, i nævnte direktiv, og
                        
                     
                           d)
                        
                        
                           indebærer store ændringer i arealudnyttelsen og/eller omfattende restriktioner i landbrugspraksis, som resulterer i væsentlige indkomsttab.
                        
                     3.   Der gælder følgende betingelser for det årlige støttebeløb:
               
                           a)
                        
                        
                           Støtten fastsættes til mindst 50 EUR pr. hektar udnyttet landbrugsareal (i det følgende benævnt ULA).
                        
                     
                           b)
                        
                        
                           Den maksimale støtte må ikke overstige 200 EUR pr. hektar ULA.
                        
                     Der gælder følgende undtagelser fra første afsnit, litra b):
               
                           a)
                        
                        
                           Den maksimale indledende støtte må i en periode på højst fem år ikke overstige 500 EUR pr. hektar ULA.
                        
                     
                           b)
                        
                        
                           Maksimumstøtten kan forhøjes under hensyntagen til særlige omstændigheder, som skal begrundes i landdistriktsudviklingsprogrammerne.
                        
                     
         
               2)
            
            
               Bilag II ændres som angivet i bilaget til nærværende forordning.
            
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. februar 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 277 af 21.10.2005, s. 1.
   
      (2)  EUT L 368 af 23.12.2006, s. 15.
   
      (3)  EFT L 327 af 22.12.2000, s. 1.
   
      (4)  EUT L 30 af 31.1.2009, s. 16.
   
      (5)  EFT L 327 af 22.12.2000, s. 1.
   
      (6)  EUT L 30 af 31.1.2009, s. 16.«
   
      BILAG
      Punkt 5.3.2.1.3 i bilag II til forordning (EF) nr. 1974/2006 erstattes af følgende:
      
         »5.3.2.1.3   Natura 2000-betalinger og betalinger i forbindelse med direktiv 2000/60/EF
         
         
                     —
                  
                  
                     områder, der er udpeget med henblik på gennemførelse af direktiv 79/409/EØF, 92/43/EØF og 2000/60/EF, og de forpligtelser for landbrugerne, der følger af de tilsvarende nationale/regionale forvaltningsbestemmelser for hver forpligtelse i forbindelse med direktiv 2000/60/EF, en redegørelse for miljømålet (f.eks. beskyttelse af vandløb mod udsivning af pesticider) og dets sammenhæng med krav i direktiv 2000/60/EF (henvisning til det relevante litra eller afsnit i artikel 11, stk. 3 eller 4)
                  
               
                     —
                  
                  
                     for kompensation i forbindelse med direktiv 2000/60/EF
                     
                                 i)
                              
                              
                                 angivelse af det tilsvarende særkrav, som blev indført ved direktiv 2000/60/EF i overensstemmelse med indsatsprogrammerne for vandområdeplanerne med henblik på at nå miljømålene i direktiv 2000/60/EF, og
                              
                           
                                 ii)
                              
                              
                                 passende dokumentation for, at den planlagte kompensation ikke dækker de omkostninger og det indkomsttab, der er forårsaget af ulemper som følge af andre EU-retsforskrifter om vandbeskyttelse samt de lovfæstede forvaltningskrav og betingelserne for god landbrugs- og miljømæssig stand, der er fastsat i artikel 5 og 6 i forordning (EF) nr. 73/2009
                              
                           
               
                     —
                  
                  
                     beskrivelse af den metode og de landbrugstekniske antagelser, der benyttes som referencepunkt for beregninger, der anvendes til at begrunde ekstraomkostninger og indkomsttab, som følger af ulemperne i det pågældende område i tilknytning til gennemførelsen af direktiv 79/409/EØF og 92/43/EØF 2000/60/EF
                  
               
                     —
                  
                  
                     støttebeløb.«